Donem la benvinguda al Col·lectiu Wilson! | L'esplai d'en Pep\nDonem la benvinguda al Col·lectiu Wilson!\nPosted by Pepsabater on 16 Novembre 2012\nAvui a les 10 del matí ha arrencat oficialment, amb aquest article, el Web del Col·lectiu Wilson, una associació d’eminències -tot són catedràtics i/o investigadors- que té per objectiu la publicació d’informacions i estudis per a rebatre la campanya de la mentida que des de l’Estat espanyol s’està fent contra el independentisme català.\nAquest col·lectiu està format, inicialment, per:\nPol Antràs – Catedràtic d’Economia a l’Universitat de Harvard.\nCarles Boix – Catedràtic ‘Robert Garrett’ de Política i Afers Públics a Princeton University.\nJordi Galí – Director del Centre de Recerca en Economia Internacional (CREI), Catedràtic de la Universitat Pompeu Fabra i Research Professor de la Barcelona GSE.\nGerard Padró i Miquel – Catedràtic d’Economia a la London School of Economics and Political Science (LSE) i co-dirigeix el programa de recerca en Governabilitat i Economia Política a l’International Growth Centre.\nXavier Sala i Martín – Catedràtic J and M Grossman de Desen-volupament Econòmic de la Universitat de Columbia a Nova York.\nJaume Ventura – Investigador Sènior del Centre de Recerca en Economia Internacional (CREI), Catedràtic de la Universitat Pompeu Fabra i Professor Afiliat de la Barcelona GSE.\nEl web també ofereix articles de producció ‘individual’ dels seus components i material àudio-visual, i promet ser una font de recursos informatius rigorosos, per bastir-nos-en d’arguments -si encara ens en calessin més- i desmentir les proclames del ‘colonialisme espanyol’ -això és meu- sobre la viabilitat de la independència, acte i potència.\nCom a celebració del seu naixement ‘oficial’, que no és cosa que es cogui en quatre dies, valgui la publicació del seu primer article.\nCol·lectiu Wilson – 13/11/2012\n“La gran pregunta del debat sobre la independència de Catalunya és: quines serien les conseqüències econòmiques de tenir un estat propi?”\nEn segon lloc, en cas de ser obligats a sortir de la UE, és cert que es requeriria el vot d’Espanya perquè Catalunya fos readmesa. Una aplicació extensiva (que no directa) de l’article 49 del Tractat de la UE estipula que l’accés d’un nou membre de la UE requereix el vot unànime de tots els seus membres, inclòs el d’Espanya. Per tant, el nostre destí a la UE estaria en mans dels espanyols: els catalans que afavoreixen la independència han de contemplar un escenari on Catalunya, almenys a curt termini, quedaria fora de la UE si Espanya s’entestés a votar “No” a la incorporació de Catalunya a la Unió Europea. Des del punt de vista del Col·lectiu Wilson, creiem que les amenaces espanyoles no són del tot creïbles per dues raons. Primera, la capacitat d’Espanya d’exercir aquest veto dependrà molt de si està intervinguda econòmicament (els canvis de la Constitució que el Partit Popular i el PSOE van acordar acceleradament a petició de les autoritats europees demostra que la capacitat de les autoritats espanyoles per fer segons quines coses no és tan gran com fan veure). Segona, perquè arribat el moment, no els interessaria fer-ho. Espanya pateix el problema que els economistes anomenem “inconsistència temporal”. D’entrada els interessa dir que posaran el veto, però un cop fet el referèndum els interessarà tot el contrari, ja que per exportar a Europa han de passar per Catalunya i voldran que Catalunya assumeixi una part proporcional del deute de l’administració central espanyola.\nAra bé, per seguir al mercat únic i mantenir la lliure circulació de mercaderies (és a dir, per no pagar aranzels) Catalunya no necessitaria formar part de la UE. Només hauria de signar acords bilaterals com els que té Suïssa. I els tractats diuen que els acords bilaterals sense institucions comunes no exigeixen unanimitat, sinó una majoria qualificada (TFUE, art. 207 i 218). Per tant, si Espanya intentés utilitzar el seu vot per vetar la incorporació de Catalunya al mercat únic i a la lliure circulació de mercaderies, no ho podria fer perquè Catalunya podria signar un acord bilateral amb la UE, un acord per al que no es requereix la unanimitat sinó la majoria qualificada. Aquest acord, per tant, Espanya no el podria vetar de manera unilateral. De fet, aquesta situació d’estar fora de la UE, però gaudint de la llibertat comercial que hi ha a la UE, és la de Suïssa, que no va voler entrar a l’Espai Econòmic Europeu per voluntat pròpia, però que manté un d’aquests acords bilaterals amb la UE, aprovat amb majoria qualificada.\nNo cal dir que la UE tindria el màxim interès a signar aquest acord bilateral amb Catalunya. Al capdavall, a Catalunya hi ha importants empreses europees que es veurien ostensiblement perjudicades per la introducció de les barreres comercials amb les que amenacen les autoritats espanyoles. És evident que és de l’interès de tota la UE (Espanya inclosa!) que tot segueixi com està. Quin incentiu tenen a comprar més cars els productes catalans que importen? O a vendre més car el que exporten a Catalunya? Donats aquests incentius i el fet que Catalunya, com a membre que és de la Unió, satisfarà tots els requisits en matèria de regulació, institucions i de més exigits per la UE, aquest acord bilateral es preveuria d’efecte immediat.\nI les persones? Podrien seguir circulant lliurement, les persones? La resposta és sí, però no perquè el tractat de Schengen s’apliqués de manera automàtica. Si Catalunya volgués adherir-se a l’espai Schengen sense ser part de la UE, hauria de signar un acord d’associació tal com va fer Suïssa. Ara bé, en ser un acord d’associació, requeriria unanimitat al Consell i, per tant, podria ser vetat per Espanya. Dit això, si bé Espanya podria vetar l’accés de Catalunya a l’espai Schengen, els catalans hi tindrien accés en la seva condició de ciutadans espanyols. Tornem a citar l’article 11.2 de la constitució espanyola que diu que cap ciutadà espanyol pot ser privat de la seva nacionalitat. Per tant, com que el govern espanyol no podria treure la nacionalitat espanyola als ciutadans de Catalunya, aquests podran viatjar des de Catalunya a qualsevol país de l’espai Schengen (per exemple, per passar la frontera espanyola o francesa) amb tota llibertat i per fer-ho, n’hi haurà prou amb conservar la nacionalitat espanyola (juntament amb la catalana) i dur el passaport o el DNI espanyol a l’hora de creuar la frontera. En aquest sentit es donaria la paradoxa que qui garanteix la lliure circulació dels ciutadans de Catalunya per tot Europa seria la mateixa constitució espanyola.\nFinalment, l’euro: haurem de deixar de fer servir euros? Aquí hi ha gent que confon conceptes: el fet que un país sigui independent significa que aquest país té la possibilitat d’utilitzar la seva pròpia moneda… però això no vol dir que tingui l’obligació de fer-ho. De fet, el món està ple de països que empren les monedes d’altri. Equador, Panamà i les Bahames, entre molts d’altres països, fan servir el dòlar nord-americà sense que els Estats Units ho puguin impedir. A Europa, Andorra, Mònaco i Montenegro són exemple de països que utilitzen l’euro sense formar part ni de l’Eurozona ni de la UE. Com que no hi ha manera d’evitar que un país utilitzi la moneda que més li convingui, les amenaces que Catalunya serà expulsada de l’euro no tenen cap mena de sentit. Catalunya podria fer el mateix sense haver de demanar permís a la Unió o al Banc Central Europeu. Òbviament, aquesta seria una situació transitòria fins que el sentit comú portés a la plena integració, amb la possibilitat d’estar representats a les institucions de l’eurosistema i de participar en les seves decisions.\nAixò, que sona tant bé, de ben segur que ens en serà molt, però que molt útil per fer front a l’estratègia de la por i la mentida de les clavegueres de l’Estat espanyol -i acòlits-… Endavant!\nEps!, i abans que me’n oblidi, us podeu adherir -‘virtualment’ és clar- al Manifest de presentació i donar-los suport a través d’aquest enllaç…\nAquesta entrada ha esta publicada en Efemèrides, La cava, Política. Afegeix a les adreces d'interès l'enllaç permanent.\nEl 25-N ens hi jugem molt…


Vilafranca en Comú davant el planejament territorial – Vilafranca en Comú\nDes de Vilafranca en Comú venim treballant des de fa anys i colze amb colze amb d’altres grups polítics i entitats, primer per la creació de la vegueria del Penedès (2017) i, després, pel seu desplegament i la implementació dels serveis territorials de la Generalitat de Catalunya (2017-2020), així com pel Pla Territorial parcial del Penedès (2013). El nostre compromís amb el Penedès s’ha fet evident participant en els actes i mobilitzacions exigint el desplegament de la vegueria del Penedès i del seu Pla Territorial, així com amb la presentació de diverses Propostes de Resolució al Parlament de Catalunya.\nMalgrat la mobilització ciutadana i les promeses, el govern de la Generalitat de Catalunya (JuntsxCat i ERC) no ha desplegat els seus serveis territorials al Penedès durant els tres anys de termini què tenia per fer-ho (2017-2020) i això només depenia de la voluntat del govern. Per altra banda, la redacció del Pla Territorial parcial del Penedès porta un retard considerable ja que es va iniciar fa set anys (2013-2020) i encara no s’ha presentat la proposta inicial. Tasca que correspon al Departament de Territori i Sostenibilitat que dirigeix el Conseller Damià Calvet (JuntsxCat). No sols no s’ha presentat el Pla Territorial, sinó que el Departament de Territori va aprovant com a xurros diversos Plans urbanístics que hipotequen el territori, aprofitant el buit generat per ell mateix (IV Cinturó, Sant Marçal-Can Vies, Autòdrom del Garraf, …). I que han fet que el grup de Catalunya en Comú Podem hagi presentat diverses Propostes de Resolució al Parlament demanant d’aturar-les i que es faci una moratòria fins que s’aprovi el Pla Territorial. Propostes a les quals han votat totalment o parcial en contra JuntsxCat, ERC, PSC i Cs.\nEn aquest marc, es presenta Barcelona Demà. Compromís Metropolità 2030 que es planteja com a estratègia de la Barcelona Metropolitana del 2030 liderat pel Pla Estratègic Metropolità de Barcelona (PEMB), amb l’objectiu d’encarar “els grans desafiaments que té la regió Metropolitana de Barcelona d’acord amb l’agenda 2030”. Per tant, el que es planteja és generar un marc de debat estratègic entre 164 municipis (inclosos els de Vilanova i la Geltrú i de Vilafranca del Penedès –mitjançant les seves alcaldies-, que han estat convidats a participar-hi i no han refusat de ser-hi) sobre mobilitat, habitatge, pobresa, indústria, digitalització, qualitat de l’aire, turisme, investigació, … És tracta, per tant d’una proposta de debat estratègic, que no implica cap espai de governança territorial.\nDavant d’aquest situació Vilafranca en Comú manifesta que:\nCal urgentment obrir el Pla Territorial parcial del Penedès a una veritable participació ciutadana des del setembre de 2020 al setembre de 2021 i que les propostes que es formulin siguin integrades en la redacció definitiva del Pla.\nLa Generalitat de Catalunya desplegui ja els Serveis Territorials de les seves conselleries al Penedès.\nLamentem conèixer per la premsa la proposta del Barcelona Demà. Compromís Metropolità 2030, i que l’Alcalde de Vilafranca del Penedès, Pere Regull, que n’estava informat no n’hagi informat d’aquesta proposta als grups municipals de l’Ajuntament de Vilafranca del Penedès i a la seva ciutadania.\nBarcelona i la seva Àrea Metropolitana han de parlar horitzontalment, de tu a tu, amb el Penedès.\nEl Penedès ha de definir mancomunadament el seu present i el seu futur, desplegant les eines que te i creant-ne de noves que siguin veritablement representatives de la diversitat territorial, política, econòmica, social i cultural. Tenim nombrosos deures pendents i cal afrontar-los ja.\nEl Penedès ha de mantenir un diàleg obert i franc, com a conjunt, amb les àrees metropolitanes de Tarragona-Reus i de Barcelona i amb la Catalunya Central, per tal de plantejar aquelles qüestions que ens afecten: mobilitat, infraestructures, energia, habitatge, indústria, … En aquest sentit veiem com a positiu que se’ns convidi a participar en el debat estratègic sobre la Regió Metropolitana de Barcelona amb la qual tenim diverses qüestions en comú, com el transport i la mobilitat, l’habitatge o l’activitat industrial.\nAquest diàleg s’ha de fer des del respecte i la voluntat col·laborativa i el Penedès hi ha de ser present perquè les decisions que es prenguin afectaran la nostra vida i la nostra economia. Però hi ha de ser present com a totalitat, no com a dos ajuntaments. I per això cal que primer ens posem d’acord entre nosaltres al Penedès.\nVilafranca en Comú seguirà treballant perquè el Departament de Territori i Sostenibilitat obrí d’una vegada el debat participatiu del Pla Territorial del Penedès, a la Generalitat de Catalunya perquè desplegui els seus Serveis Territorials al Penedès, al delegat territorial del govern perquè treballi pel bé comú del conjunt del territori i de la seva gent, i al PEMB perquè el Penedès com a conjunt pugui participar activament en la presa de decisions que l’afectin.\nMalgrat que Barcelona Demà. Compromís Metropolità 2030, no es plantegi com un espai de governança, si que ens sembla que el seu debat és pertinent com a debat real, és a dir, que contempli els espais de governança que tant ha costat construir, i aquí la Vegueria Penedès (Anoia, Alt Penedès, Garraf i Baix Penedès) hi ha de tenir un impacte influència important, com a suma, com a part d’una xarxa, no com a segregació. En lògica de la mobilitat sostenible, per exemple, és important tenir present l’àmbit determinat per la xarxa d’infraestructures i, en aquest sentit tant el Baix Penedès, com l’Anoia, son claus per entendre el tancament del sistema d’autopistes i del sistema ferroviari, on les infraestructures de costa i interior. Per tant, segur que en la nova lògica de governança, cal repensar quins han de ser els límits de la Regió Metropolitana de Barcelona. Vilafranca en Comú defensa que cal que el Penedès hi participi amb una proposta conjunta i consensuada.\nEl Penedès, 29 de juny de 2020


Terraqui - Despatx d'advocats de Barcelona especialitzat en dret ambiental\nFundat al 1996, Terraqui és un despatx d’advocats especialitzat en dret ambiental. Som experts en legislació ambiental, destacant en l’àmbit dels residus, recursos naturals, territori i urbanisme així com en contractació del sector públic.\nHem consolidat la nostra experiència adreçant-nos, principalment, a clients del sector econòmic del medi ambient.\nProporcionem assessorament per a la gestió ambiental, defensa del client en matèria de responsabilitat administrativa, civil i penal i formació en matèria ambiental.\nA Terraqui generem coneixement legal aplicat per a les necessitats dels nostres clients. Terraqui l’acompanya en els seus reptes ambientals.\nEl nostre coneixement de la normativa referent al medi ambient ens permet assessorar, defensar i formar els nostres clients. Des de 1996 treballem amb empreses, principalment del sector econòmic del medi ambient, administracions públiques, grups d’interès i entitats acadèmiques.\nProporcionem assessorament per a la gestió ambiental d’empreses, administracions públiques, grups d’interès i l’àmbit acadèmic.\nDetectem els possibles problemes legals que poden trobar-se en l’exercici de l’activitat, aconsellem en qüestions jurídiques en matèria ambiental. Ajudem a prevenir els riscos ambientals i a millorar-ne la gestió.\nTreballem per legalitzar les activitats i obtenir les autoritzacions necessàries pel seu funcionament.\nEstem sempre a prop per anar informant dels canvis de la legislació amb incidència ambiental que puguin afectar l’activitat. Oferim un servei de quota per orientar l’organització en el compliment de la llei i estalviar així costos econòmics.\nRedactem propostes normatives i participem en la seva tramitació davant l’òrgan legislatiu.\nAssessorem organitzacions empresarials del sector ambiental\nDefensem els nostres clients en matèria de responsabilitat civil, administrativa i penal en matèria ambiental.\nSovint es produeixen discrepàncies entre l’autoritat específica que gestiona aspectes normatius ambientals o afins i la manera en que es desenvolupa una activitat. A TERRAQUI treballem per defensar els interessos dels nostres clients, ja sigui en via administrativa com davant els tribunals.\nDefensa en via administrativa\nTreballem amb expedients de caràcter ambiental (com sòls contaminats, residus, aigües, recursos naturals, activitats extractives).\nRealitzem recursos en matèria de permisos i autoritzacions.\nGestionem reclamacions sobre fiscalitat ambiental, contractació i ajuts dels sector públic.\nIncompliments de la normativa de la UE davant les instàncies comunitàries.\nDefensa legal en via judicial\nDefensem el client en procediments contenciosos administratius, penals, civils:\nSancions, tancament d’activitats, inactivitat administrativa, empara de drets fonamentals.\nDelictes contra els recursos naturals i el medi ambient.\nRestauració i reparació de danys ambientals, acció negatòria, immissions i relacions de veïnatge.\nInfraccions del dret comunitari davant el Tribunal de Justícia de la UE.\nEl dinamisme del dret ambiental – el més canviant dins del dret administratiu – ens obliga a actualitzar el nostre coneixement legal constantment. Apliquem aquesta informació en el nostre treball d’assessorament i defensa, però també el traslladem a institucions acadèmiques i altres entitats on realitzem formacions a mida.\nEls nostres professionals han realitzat formació a:\nFormació interna per a organitzacions\nEls aspectes legals afecten directament la gestió ambiental de les organitzacions. Per aquesta raó és important poder comptar amb una formació especialitzada que permeti als òrgans decisoris i tècnics estar al corrent de les obligacions legals que s’incorporen en les activitats. TERRAQUI facilita una formació específica en matèria de normativa amb incidència ambiental adaptant-la a cada organització.\nTerraqui va obrir les seves portes al 1996. Des d’aleshores, la nostra experiència s’ha consolidat adreçant-se, principalment, a clients del sector econòmic del medi ambient.\nA Terraqui ens caracteritzem per un esperit d’actualització, d’exigència en la seguretat del criteri legal i una clara vocació pel dret ambiental.\nEns agrada aquesta feina perquè implica treballar amb professionals de diferents sectors i perquè cada cas és un repte que ens obliga a estar al dia.\nL’activitat dels advocats de Terraqui va més enllà de la pròpia feina al despatx, perquè entenem la importància de conèixer a fons i in situ l’activitat del client i així poder oferir la solució jurídica més adequada a les seves necessitats.\nAdvocat, llicenciat en Dret per la Universitat de Barcelona (1990).\nEl rigor en l’estudi de cada un dels casos, la perseverança en l’actualització continua del dret ambiental i la implicació amb el client són les fonts sobre les que vaig fundar Terraqui i les mateixes que continuen mantenint el seu esperit.\nFundador de Terraqui (gener 1996), i coordinador de l’equip i dels seus col·laboradors.\nFundador de la Secció de Dret Ambiental del Col·legi d’Advocats de Barcelona (1992), del qual fou Secretari fins al 1995 i President fins a l’any 2002. Secretari de la Fundació Fòrum Ambiental des del 2007 i membre de diverses associacions i entitats vinculades a la gestió ambiental. Coordinador de nombrosos cursos, jornades, així com ponent de conferències i autor d’articles de temàtica legal ambiental des de l’any 1993.\nAloia López Ferro\nAdvocada, llicenciada en Dret per la Universitat de Santiago de Compostel·la (2014), Màster d’Advocacia per la Universitat de Santiago de Compostel·la (2016), Màster en Dret Ambiental (2019) perl CEDAT- Universitat Rovira i Virgili.\nSóc advocada perquè sempre vaig tenir clar que volia dedicar-me a el dret ambiental. La meva ambició és que el dret ambiental es conegui i s’apliqui.\nVa iniciar la seva carrera professional en l’àmbit privat, exercint l’advocacia pel seu compte i col·laborant amb altres professionals autònoms. També va col·laborar i va donar assessorament jurídic a diferents entitats en matèria de dret ambiental. Actualment és professora associada de dret administratiu a la Universitat Rovira i Virgili.\nAdvocada, llicenciada en Dret per la Universitat de Lleida (2000). Estància d’un any acadèmic a l’Università degli Studi di Ferrara (1998-1999).\nMestratge en Direcció urbanística i immobiliària per la UAB (2001) i Mestratge Professional d’ Estudis Territorials i Urbanístics, amb el diploma de Tècnica Urbanista per la Universitat Politècnica de Catalunya, la Universitat Pompeu Fabra i l’Escola d’Administració Pública de Catalunya (2009).\nEl meu esperit analític global m’ha ensenyat que els detalls són la clau per a la resolució de conflictes\nCompta amb més de quinze anys d’exercici professional en l’administració pública local i autonòmica, i també en l’àmbit privat des de l’any 2012. Especialista en dret administratiu, territorial i urbanístic. Secretària de l’Associació Espanyola de Tècnics Urbanistes des de l’any 2015 i de la seva Agrupació Catalana.\nIrene Mataró Villacampa\nAdvocada, graduada en Dret per la Universitat Pompeu Fabra (2015), Màster en Advocacia per la Universitat Pompeu Fabra (2017), Màster en Dret Ambiental (2019) pel CEDAT-Universitat Rovira i Virgili.\nEl dret ambiental em permet ser creativa i unir dues passions: donar un servei a la societat a través de la advocacia i la natura.\nVa iniciar la seva carrera professional en l’àmbit privat, exercint l’advocacia en diferents despatxos d’advocats assessorant en matèria de dret administratiu i associatiu. Actualment és professora associada de dret administratiu a la Universitat Rovira i Virgili.\nComunicòloga, formadora i coach. Llicenciada en Sociologia per la UB (1997). Mestratge en Comunicació Científica, especialitzada en Biotecnologia i Medi Ambient per la Universitat Pompeu Fabra (2000) i Mestratge en Coaching Personal per l’escola Coach Creativo (2009).\nLa integració de diferents perspectives de la comunicació i el desenvolupament de diàlegs productius em permeten la cerca i desenvolupament d’una comunicació efectiva.\nEspecialitzada en millora de la comunicació per organitzacions i persones, compta amb més de 10 anys d’experiència com a responsable de comunicació per entitats públiques i privades, com a divulgadora i com a organitzadora d’esdeveniments tècnics i culturals, principalment en el sector del medi ambient.\nAnna Prieto Sirvent\nAdministració. Tres anys de llicenciatura en Psicologia. Formació com Tècnic Superior en Comerç Exterior (Instituto para la Formación y el Empleo), Comptabilitat bàsica i financera (Centro de Estudios Internacionales) i formació en seguretat informàtica i gestió remota.\nAssistir amb autonomia per facilitar la feina a l’equip de Terraqui, els seus clients i col·laboradors, així como generar confiança és el que dona sentit al meu exercici professional.\nCompta amb més de 20 anys d’experiència en l’àrea administrativa jurídica.\nDiagonal 527, 1er 1a\nT. 93 414 63 07\nF. 93 209 24 67


Recursos d'un mestre d'infantil: febrero 2016\nMaterial per començar el curs: fem els nostres propis cartellets\nHi ha mil formes de fer els cartells dels noms, materials, jocs... no obstant això, entre totes, aquella que pense que és la millor manera, és fent-ho els propis xiquets/es. Per fer-ho, jo els done uns retalls amb un rectangle al centre, dins del qual han d'escriure el text, i després al voltant d'aquest requadre hi posen tota la decoració que vulguen. Us passe per ací algunes fotos per a que ho vegeu:\nAcí tenim, en primer lloc, alguns cartells de noms. Els cinc estan fets en setembre: el primer és d'una xiqueta de 5 anys, els tres següents de 4 anys i l'últim de 3 anys (acaba de començar l'escola):\nPer un altre costat, en quant als cartells de la classe:\nI ja per últim, uns mantelets per a l'esmorzar, que son d'una mida més gran (de la mida d'un foli, mentre els altres cartells són d'una quarta part):\nRealitzant ells mateixa els seus propis cartells els reconeixen molt millor i a més veuen com els tenim en compte per fer les coses i arreglar la classe. Pense que és la millor manera per començar el curs, sent els propis xiquets i xiquetes els protagonistes i encarregats d'organitzar i etiquetar les coses de la classe per a adaptar-se i habituar-se millor a tot el que l'envolta.\nPublicado por Mestre Infantil en 12:47\nEl despertador de contes\nDe què tracta el despertador dels contes? Tots els dies contem un nou conte o història en classe però sense tindre ningun moment predeterminat per fer-ho, simplement el contem quan sona el "despertador dels contes": un despertador que està situat en la classe i que sona en qualsevol moment del dia. Quan sona aquest despertador deixem immediatament de fer el que estàvem fent i ens situem tots a l'assemblea per contar el conte. L'hora del conte varia depenent del dia, de les coses que anem a treballar, de les propostes plantejades durant la setmana, etc.\nCada dia un xiquet és l'encarregat d'elegir el conte d'entre els contes que tinc en targetetes en un xicotet panell. Aquests contes els seleccione prèviament elegint contes de diversos tipus i de temàtiques diferents; alguns relacionats amb el projecte o unitat que estem treballant i altres que no tenen res a vore. Una vegada contem el conte el passem al panell dels "contes contats", i quan el panell del "despertador dels contes" es queda buït el torne a omplir amb noves targetes de contes diferents.\nPublicado por Mestre Infantil en 10:27\nL'organització de la meua aula\nL'organització dels alumnes sempre la faig en xicotets grups ja que en infantil pense que és la forma més adequada per treballar. I com són aquestos grups? Doncs depenent del nombre d'alumnes que tinga en la classe: si la quantitat d'alumnes és petita (escoles unitàries, escoles rurals...) normalment podrem tindre un o dos grups; quan ja parlem d'escoles amb 25 xiquets per aula, la distribució ideal per a mi és en 5 grups. Perquè? Doncs perquè treballe per propostes, fem cada dia 5 propostes diferents (unes més dirigides i altres més espontànies), i cada grup en fa una; després al llarg de la setmana tots els grups fan totes les propostes.\nEls grups es distribuixen al llarg de l'aula, ocupant l'espai central. Per els laterals i cantons de l'aula situe taules en les quals distribuisc els diversos racons de l'aula. Com a racons imprescindibles considere: el racó del projecte o unitat (en el qual situem tota la informació sobre el projecte que estem treballant amb tot allò que les xiquetes i xiquets porten de les seues cases, així com també amb la informació, jocs, i tot tipus de recursos que creem durant el temps que estem treballant els projectes), el racó de la lecto-escriptura (bingos, dòmino dibuix-paraula, llàmines de lectoescriptura, daus de traços...), el racó de les lògico-matemàtiques (tot tipus de materials que ens ajuden a contar, sumar, associar, treballar les formes geomètriques...), el racó de l'art (diversos materials artístics per fer creacions pròpies), el racó del joc simbòlic (cuineta, cotxes, nines i ninots... i en general tot tipus de jocs i joguets amb els quals puguen jugar els xiquets i xiquetes seguint la forma dels jocs simbòlics), i la biblioteca (amb diferents tipus de llibres i recursos relacionats amb la lectura).\nPublicado por Mestre Infantil en 9:10\nLa meua forma de treballar\nSóc mestre d'educació infantil des de fa 7 anys. En tots aquestos anys en què porte siguent mestre he passat per diverses escoles i he pogut vore diferents formes de treballar, des de formes més tradicionals fins a formes més innovadores, i de totes he aprés coses, modulant així la meva forma d'ensenyar, la qual per suposat no és una forma fixa, i continuarà canviant al llarg de la meua carrera docent, ja que els mestres estem sempre en un procés de reciclatge i innovació contínua.\nActualment, comence normalment els dies realitzant una Assemblea en la qual parlem tots (qui vol contar alguna cosa aprofita eixe moment per fer-ho), així com també realitzem les rutines (passem llista, vegem el dia de la setmana, els mesos, el temps...), i ho faig bé utilitzant panells o bé amb la utilització del programa Smart Notebook amb la Pizarra Digital Interactiva. Posteriorment ja faig explicacions bé de les diverses activitats o jocs a realitzar, bé de continguts dels projectes o unitats...\nDesprés d'això normalment fem les propostes de teball, en la qual realitzem tant activitats manipulatives com també activitats en paper, així com també activitats que combinen ambdues formes de treball. Les propostes estan relacionades amb la lectoescritura, les lògico-matemàtiques, la motricitat fina, i la plàstica. Com que la classe està organitzada en grups, cada grup realitza una proposta diferent, de tal manera que hi ha algunes propostes més senzilles i que es poden realitzar de forma més lliure, i altres propostes que necessiten ser més dirigides. Quan es tracta de classes amb pocs xiquets/es (grups de classe de entre 5 i 10 xiquets), el que faig es realitzar cada dia una proposta diferent, fent tots la mateixa o fent-ne dos cada dia ja, és a dir que el nombre de propostes que realitzem simultàniament depén del nombre de xiquets/es que hi ha en la classe i dels grups en que s'organitzen.\nLes propostes solen durar tota la resta del matí, fins arribar a l'hora d'esmorzar, encara que de vegades són interrompudes quan sona el "despertador dels contes", una alarma que pose en el mòbil a diferents hores del dia i que quan sona tots parem de fer el que estem fent i ens sentem a l'assemblea per contar un conte. El conte l'elegixen els mateixos xiquets/es d'entre un panell amb diversos contes que vaig actualitzant a mesura que va buidant-se el panell. Moltes vegades pose contes relacionats amb la temàtica que estem tractant en el projecte o unitat, però els combine amb contes que tracten altres temàtiques importants.\nDesprés del pati i per la vesprada el que faig és realitzar diverses activitats relacionades amb el projecte o unitat en qüestió:\nBusquem informació utilitzant llibres, internet, llàmines, o informació que porten els mateixos xiquets/es de les seues cases.\nEmplenem un mapa conceptual amb tota la informació.\nRealitzem activitats manipulatives i/o amb paper.\nA banda també realitzem activitats de música, psicomotricitat, art, audiovisuals... en les quals fem sobretot activitats en gran grup.\nPublicado por Mestre Infantil en 10:53\nPerquè he fet aquest blog?\nAvui en dia l'internet és una ferramenta molt important en les nostres vides. En el tema educatiu ens permet poder accedir a multitud de recursos, així com també poder crear-ne per treballar amb els nostres alumnes.\nLa meua intenció amb aquest blog és doble: per un costat hem permet guardar i ordenar els recursos que vaig fent dins d'internet per poder accedir a ells en el futur; i per l'altre costat, compartir amb pares, docents, i amb tots aquells que els interesse, els recursos que vaig creant.\nPense que és important compartir tot allò que anem fent, amb els pares perquè vegen algunes de les coses que fan les seues filles i fills en classe; així com també per a que disposen de diversos recursos per poder treballar en casa amb ells. Amb la resta de docents pense que és important intercanviar tot allò que anem fent; jo com a docent he tingut l'oportunitat d'accedir a recursos que han compartit altres companys, i voldria tornar això compartint els meus recursos amb tota la gent.\nDins d'aquestos recursos que vull compartir penjaré activitats per treballar en paper (realitzades utilitzant l'openoffice i el gimp), activitats per treballar de forma manual (de les quals penjaré algunes fotografies), recursos per a plastificar (dòminos, bingos, memoris... i tota classe de recursos sobre diferents temàtiques), activitats per treballar amb la Pizarra Digital Interactiva utilitzant el programa Smart Notebook... i totes aquelles coses que vaja fent.\nEspere que els recursos que vaja penjant siguen del vostre gust. Moltes gràcies per les visites!\nPublicado por Mestre Infantil en 9:50\nMaterial per començar el curs: fem els nostres pro...


"Esto es España y, si quieres que te sirvamos, lo pides en castellano" - À Punt\n"Esto es España y, si quieres que te sirvamos, lo pides en castellano"\nUn veí de Xàtiva denuncia discriminació per demanar en valencià al restaurant Suquet de Rap del Grau de Castelló\nImatge d'arxiu del restaurant Suquet de Rap / Suquet de Rap\n02 d'agost 2021 - 20:19\n"Esto es España y, si quieres que te sirvamos, lo pides en castellano". Aquesta és l’advertència que va rebre Rafa Simó, veí de Xàtiva, quan va anar a dinar diumenge passat al restaurant Suquet de Rap, al Grau de Castelló.\nEn declaracions a À Punt Notícies, Rafa ha explicat el cas de discriminació lingüística que va patir en aquest restaurant del Grau.\nAcompanyat de la seua família, durant les vacances va acudir a dinar a Suquet de Rap. Quan va fer la comanda, Rafa es va dirigir en valencià a una de les cambreres, que ja en primer lloc es va negar a atendre’ls si no li parlava en castellà. Després, es va dirigir a ells l’encarregat de la terrassa, insistint que no els servirien si parlaven en valencià.\n“És fàcil que hi haja una intenció comunicativa entre els treballadors i els clients, però en aquest cas, des del primer moment, la intenció d’entendre’ns no existia”, manifesta.\nFinalment, segons conta Rafa, es va adreçar a ells el gerent del restaurant, qui els va retraure: “A mí me parece muy bien que quieras hablar en tu dialecto, pero esto es España y, si quieres que te sirvamos, lo haces en castellano”. “Ens vam quedar amb un pam de nas”, afirma l’afectat.\n— Plataforma per la Llengua País Valencià (@PlataformaPV) 2 de agosto de 2021\nPer tal de mostrar el rebuig contra el que els havia ocorregut, van voler presentar una reclamació al mateix restaurant, però el mateix gerent volia que presentaren la reclamació en castellà i els va negar el dret a fer-la en valencià. Com que la família s'hi va negar, va amenaçar de telefonar a la Policia Portuària.\nDavant d'aquests fets, Rafa s’ha dirigit a la Plataforma per la Llengua, que els ha assessorat sobre el procediment que s'ha de seguir per a denunciar-ho. Així, aquest dilluns ha presentat una denúncia al Ministeri de Consum i a l’Oficina de Drets Lingüístics per tal d’esclarir els fets i que el restaurant assumisca responsabilitats.\nL’afectat ironitza que els propietaris haurien de canviar el nom del local a Zumito de Rape. “Malgrat el nom, no fa justícia a la llengua que representa”.\nSuquet de Rap nega els fets\nEn el compte de Facebook de Suquet de Rap expliquen que la cambrera que va atendre les persones afectades era madrilenya i que, “per raons òbvies”, no entenia el valencià. Així i tot, asseguren que van demanar “molt amablement” als clients que canviaren al castellà, i s'hi van negar -diuen- “de males maneres”.


Vacances Aspanias 2017: la Cerdanya. - Aspanias\nEl primer torn ja ha tornat de les vacances a la Cerdanya! S’ho han passat en gran i han gaudit molt de la natura! Ha marxat un grup de 21 persones i han pogut passejar, visitar Puigcerdà, les Angles, Alp, Bellver, la Molina, muntar en telecabina i en barques, gaudir de temps lliure… Vaja, que han sigut unes vacances intenses, però que han servit per descansar, desconnectar i recarregar piles!\nDe segur que el segon torn ja està esperant les seves vacances a Lloret de Mar.\nUs mostrem un recull de fotografies.


Racó de Parlar: presentacions 15 X 20\nEns vols explicar la teva experiència col·laborativa de projectes entre equipament patrimonial-centre educatiu? Busquem treballs conjunts per compartir-los a la propera Jornada Patrimoni i Escola.\nEs tracta de presentacions amb un ppt de 15 diapositives en la que les persones que expliquin el projecte dediquin 20 segons a cada una d'elles. L'objectiu és garantir una exposició dinàmica, eficaç i sistemàtica de les idees rellevants a destacar per compartir-les amb tothom.\nSi esteu interessades/ats, agrairíem ens féssiu arribar la 'guia de presentació d'experiències' a: patrimoniculturaleducacio@gencat.cat abans del 30 de juny 2017.\nGuia de presentació d'experiències 15X20


Comanda de càmping xec - Pàgina 2 - Totcàmping\nComanda de càmping xec\nRe: Comanda de càmping xec\tfa 15 anys 6 mesos\t#1348\nJo crec que si tot continua aixi ,es molt probable una trovada per aquestes dates.Obrim ja la llista? je,je,je\nRe: Comanda de càmping xec\tfa 15 anys 6 mesos\t#1371\nJepiiiiiiiiiiiii, no la lies...... :mrgreen: :mrgreen: :mrgreen: deixans descansar una micaaaaa.......\nPer quan dius que és la pròxima :?: :?: :mrgreen: :mrgreen:\nRe: Comanda de càmping xec\tfa 15 anys 6 mesos\t#1418\nEls de càmping-xec m'han respost al correu: "En breu li telefonarem, gràcies".\nRe: Comanda de càmping xec\tfa 15 anys 6 mesos\t#1545\nGunila......... 3 xecs\nRe: Comanda de càmping xec\tfa 15 anys 6 mesos\t#1552\nLos Pacos....3 xecs\nRe: Comanda de càmping xec\tfa 15 anys 6 mesos\t#1554\nUns més a la llista:\nRe: Comanda de càmping xec\tfa 15 anys 6 mesos\t#1703\nAvui m'han telefonat de càmping-cheque. Han tingut molt greus problemes telefónics i ara encara en tenen.\nLes condicions que ens faríen pels TOTcampistes seríen les mateixes que per Solocàmping o el RACE, :-)) es a dir:\nEns ofereixen els xecs a 13,60 € ( en lloc del preu normal, 14€ ) i ens cobren 5€ de despeses d'enviament ( enlloc de 6€ ).\nEns donen una guía de càmpings per tothom de la trobada que la vulgui, compri o no compri xecs.\nEl preu per xec a demanar serà de 14 € sense més despeses, doncs amb els cèntims que sobren de cada xec donarà per pagar l'enviament, com la darrera vegada.\nLa data límit per demanar els xecs sería el 26 d'Agost, l'últim dissabte.\nJo marxaré uns díes a l'Agost, quan torni sumaré els que s'hagin demanat, repassaré els ingressos i els demanaré, no hi haurà més temps.\nEls que en volgueu xecs, si teniu el meu compte, m'ingresseu, quan vulgueu, l'import i a qui no tingui el número, per privat li dic.\nSI US PLAU, A L'INGRÉS, AL MENYS POSEU EL VOSTRE NICK, si voleu poseu el vostre nom, però el nick sobretot. Així m'ho feu més fàcil. .\nRe: Comanda de càmping xec\tfa 15 anys 6 mesos\t#1709\nDoncs trobo fantàstic que ens regalin a tots els assistents de la trobada una guia de càmpings, un aplaudiment per ells!!!!\nNosaltres fins més endevant no podem confirmar si en volem o no, ara ja hi han les pautes a seguir ben explicades.\nGràcies per preocupar-ten :D\nRe: Comanda de càmping xec\tfa 15 anys 6 mesos\t#1820\nGracias Nouespai , i cuan vulguis en pasas el numero de conta a on ting que fer el ingres que jo no el ting.\nJa queda meins per las vacancesssssssss\nRe: Comanda de càmping xec\tfa 15 anys 6 mesos\t#1903\nNouespai, yo tampoco tengo el numero de cuenta, cuando puedas me lo pasas.\nRe: Comanda de càmping xec\tfa 15 anys 6 mesos\t#1904\nJo també necessito el número del compte. Gràcies!!\nRe: Comanda de càmping xec\tfa 15 anys 6 mesos\t#1987\nRe: Comanda de càmping xec\tfa 15 anys 6 mesos\t#1988\nRe: Comanda de càmping xec\tfa 15 anys 6 mesos\t#1989\nVui dir jo tqmbe necesito el nº de conte gracies\nRe: Comanda de càmping xec\tfa 15 anys 5 mesos\t#2017\n:?: :?: Josep Maria, jo també necessito el número del compte.\ncamping xecs\tfa 15 anys 5 mesos\t#2137\nJo tambe necessitaria el numero de compte.\nRe: Comanda de càmping xec\tfa 15 anys 5 mesos\t#2141\nQuan puguis m´envíes un privat amb el número de compte que no el tinc present de la última compra. Gràcies Josep María\nRe: Comanda de càmping xec\tfa 15 anys 5 mesos\t#2150\njo tabe nessecite el nº de comta gracies\nRe: Comanda de càmping xec\tfa 15 anys 5 mesos\t#2299\nLos Pacos......3 xecs\nRe: Comanda de càmping xec\tfa 15 anys 5 mesos\t#2305\nEvaV.............3 xecs COBRATS\nGunila...........3 xecs COBRATS\nSabel.............4 xecs COBRATS\nCala...............2 xecs COBRATS\nA part, veig per internet que he rebut dues donacions: :mrgreen: :mrgreen: que venen sense nom. Una ja sé que es de Badalona ( potser Manolo ???, gràcies ) i una altre de la oficina 539. Potser arriba un paper per correu dient de qui son...\nSABEL, dius que vols 6, però escrius desprès 4 i rebo el pagament de 4.\nPotser penses que estan de rebaixes, i fan 6x4 ??? =))


Una trentena d’alcaldes imputats opten a la reelecció el 24-M\nEls partits apel·len al dret a defensar-se per no fer-los fora del càrrec\n5 min. Barcelona 08/03/2015 00:00\n260x366 Xavier Amor presideix la FMC, una entitat afectada pel cas de les dietes, que esquitxa 44 alcaldes, 21 dels quals opten a la reelecció. / MANOLO GARCÍA Xavier Amor presideix la FMC, una entitat afectada pel cas de les dietes, que esquitxa 44 alcaldes, 21 dels quals opten a la reelecció. / MANOLO GARCÍA\n“Sé què significa que et posin en el punt de mira. N’hi ha que l’únic que volen és trencar les cames dels que fan les coses bé”. Són paraules d’Artur Mas, dijous al vespre, donant suport a l’actual alcalde de Vila-seca i candidat a la reelecció, Josep Poblet, imputat en un cas relacionat amb la gestió sanitària. És un dels 29 alcaldes catalans que es tornen a presentar el 24 de maig tot i estar imputats. Però què significa estar-ho? ¿Quan els partits els aparten i quan no?\nQuan un jutge dicta una imputació, l’afectat sempre s’afanya a reivindicar que això no equival a ser el culpable del delicte. En realitat, una imputació significa que hi ha indicis per almenys sospitar-ne, per tant, és el primer pas perquè l’implicat es pugui defensar. Quan el jutge escolti la seva versió, tindrà dues opcions: arxivar el cas o portar-lo a judici. Aquest últim supòsit, el processament, és clau per als partits.\nLa majoria consideren que un imputat pot mantenir-se al càrrec fins que se li obri judici oral i estigui formalment acusat. Però, a banda de la fase d’instrucció del cas, els partits recelen d’apartar els càrrecs imputats perquè molts no ho estan per corrupció. En l’àmbit municipal, més desprotegit -no hi ha la figura de l’aforat-, els alcaldes representen un blanc fàcil. Els responsables de política municipal dels partits catalans consultats per l’ARA reclamen que es trenqui la lògica de reclamar que “l’imputat plegui l’endemà” i s’analitzin “cas a cas” els motius d’una imputació. A vegades, però, una imputació es pot convertir en l’excusa ideal per apartar un candidat molest o amb poques opcions.\nLa taca d’oli de la FMC\nLa bossa principal de la trentena d’alcaldes imputats que opten a la reelecció el 24-M prové del cas dels sobresous de la Federació de Municipis de Catalunya (FMC). Fins a 21 dels 44 alcaldes (10 del PSC, 3 de CiU, 4 d’ERC, 2 d’ICV i 2 del PP) implicats en el cas tornen a presentar-se a les eleccions. Els partits els exculpen perquè no ho veuen corrupció sinó “un error administratiu en confondre dietes i unes retribucions que tampoc eren altes”. Més enllà de l’escàndol de la FMC, hi ha vuit alcaldes que ho provaran tot i tenir diligències judicials en marxa.\nA banda de Poblet, esquitxat per una de les branques del cas Innova per malversació i blanqueig, es presenten per CiU l’alcalde de Sant Feliu de Pallerols (Garrotxa), Joan Casas, assenyalat per prevaricació, tràfic d’influències, falsedat documental i frau, i Joan Campolier, imputat per irregularitats en l’adjudicació del servei d’escombraries de Santa Susanna (Maresme). L’alcaldessa de Calaf (Anoia), Maria Antònia Trullàs, està imputada amb la resta del consell administratiu de CatalunyaCaixa per administració deslleial. L’alcalde de Salt, Jaume Torramadé, també opta a la reelecció tot i estar imputat per assetjament a una companya d’Unió, el seu partit.\nTres alcaldes del PSC estan en la mateixa situació: l’alcalde dels Pallaresos (Tarragonès), Jaume Domínguez, va declarar fa pocs dies com a imputat per malversació en les adjudicacions de les obres de dos carrers. Més mediàtic va ser el cas de l’alcaldessa de Montcada i Reixac, Maria Elena Pérez, imputada per prevaricació i tràfic d’influències en el cas Mercuri. Teo Romero vol revalidar la majoria absoluta a Santa Margarida de Montbui (Anoia) malgrat el cas FMC i un presumpte ús irregular de diners públics quan presidia el Fons de Cooperació.\nFa temps que s’arrossega aquesta polèmica: nou alcaldes imputats van repetir victòria el 2011. Falta saber quants n’hi haurà el 24-M.\nEls 29 alcaldes imputats són:\n-L'alcalde de Sant Feliu de Pallerols, Joan Casas (CiU), per prevaricació, tràfic d'influències, falsedat documental i frau.\n-L'alcalde de Santa Susanna, Joan Campolier (CiU), per revelació de secrets, malversació de fons públics, prevaricació administrativa i prevaricació urbanística.\n-L'alcalde de Salt, Jaume Torramadé (CiU), per abusos sexuals.\n-L'alcalde de Vila-seca, Josep Poblet (CiU), per prevaricació, malversació de fons públics, omissió del deure de perseguir delictes, blanqueig de capitals i falsedat documental en el marc del cas Innova.\n-L'alcaldessa de Calaf, Maria Antònia Trullàs (CiU), per administració deslleial, com la resta del consell d'adminstració de CatalunyaCaixa.\n-L'alcalde de Pallaresos, Jaume Domínguez (PSC), per malversació en l'adjudicació d'obres menors.\n-L'alcalde de Santa Margarida de Montbui, Teo Romero (PSC), pel cas de la FMC i per ús irregular de fons públics quan era president del Fons Català de Cooperació.\n-L'alcaldessa de Montcada i Reixac, Maria Elena Pérez (PSC), per prevaricació en el marc del cas Mercuri.\nA més, 21 dels 44 alcaldes imputats en el cas de la Federació Catalana de Municipis, ja han anunciat que es tornen a presentar. Estan imputats per cobrar presumptament sous encoberts justificats com a dietes i desplaçaments:\n-L'alcalde de Pineda de Mar, Xavier Amor (PSC).\n-L'alcaldessa de l'Hospitalet de Llobregat, Núria Marín (PSC).\n-L'alcalde de Tarragona, Josep Fèlix Ballesteros (PSC).\n-L'alcalde de Centelles, Miquel Arisa (PSC).\n-L'alcalde de Sant Celoni, Joan Castaño (PSC).\n-L'alcaldessa de Barberà del Vallès, Ana Maria del Puy del Frago (PSC).\n-L'alcaldessa de Rubí, Carme Garcia (PSC).\n-L'alcaldessa de Tiana, Esther Pujol (PSC).\n-L'alcaldessa de Tivenys, Maria J. Beltran (PSC).\n-L'alcalde de Tremp, Víctor Orrit (PSC).\n-L'alcalde de Reus, Carles Pellicer (CiU).\n-L'alcaldessa de Sant Quirze del Vallès, Montserrat Mundi (CiU).\n-L'alcaldessa de Matadepera, Mireia Solsona (CiU).\n-L'alcalde de Solsona, David Rodríguez (ERC).\n-L'alcalde de Monistrol de Montserrat, Joan Miguel (ERC).\n-L'alcalde de Llinars del Vallès, Martí Pujol (ERC).\n-L'alcalde de Guissona, Xavier Casoliva (ERC).\n-L'alcalde del Prat de Llobregat, Lluís Tejedor (ICV-EUiA).\n-L'alcalde de Sant Feliu de Llobregat, Jordi San José (ICV-EUiA).\n-L'alcalde de Castelldefels, Manuel Reyes (PP).\n-L'alcalde de Pontons, Lluís F. Caldentey (PP).\nSet candidats imputats en causes judicials guanyen les eleccions municipals


SÁNCHEZ-OSORO I LUQUE-JUAN, CAMPIONS DEL SUPER GRAN SLAM DEL SANT JUST PÀDEL CLUB - Federació Catalana de Pàdel\nAri Sánchez i Aranzazu Osoro, a Primera femenina, i David Luque i Jordi Juan, a Primera masculina, s’han proclamat brillants vencedors del Super Gran Slam de pàdel disputat a les pistes del Sant Just Pàdel Club i que ha finalitzat aquest cap de setmana.\nSánchez-Osoro han derrotat en la gran final a la parella formada per Sara Pujals i Delfina Cloe per un doble 6 a 2. A Primera masculina els triumfadors han estat David Luque i Jordi Juan que han derrotat per 7-6, 2-6 i 6-2 a Toni Bueno i Javi Escalante en un partit vibrant i amb un emocionant primer set resolt en el tie-break.\nA Tercera masculina han guanyat Àlex Soler i Christian Pedrosa després de desfer-se per un doble 6-2 de Marc Aliana i Sergi Guimet; a Quarta masculina el títol ha estat per Fernando López Fonta i Borja Pujol al imposar-se per 6-3 i 7-6 a Carles Quer i Oriol Gómez; i a Cinquena masculina el Super Gran Slam se’l han emportat Javi Corominas i Oriol Bernal després de guanyar 6-1 i 6-2 a Javi Pujol i José Olivier.\nMiquel Bayona, delegat de la Federació Catalana de Pàdel a Barcelona, conjuntament amb la resta d’assistents, va estar present en l’entrega de trofeus d’un Super Gran Slam que va aplegar un nombrós públic a les instal·lacions del Sant Just Pàdel Club.


ACN Redacció Actualitzada el 11/04/2011 02:44\n260x366 Una de les meses situada a tocar de la platja de Blanes / ACN Una de les meses situada a tocar de la platja de Blanes / ACN\nL'afluència a les urnes en els 20 municipis que també han celebrat la consulta sobiranista, a banda de Barcelona, s'ha situat en el 30,9% del padró i s'ha enfilat fins al 32%, segons dades del cens electoral. Blanes (Selva) i Gavà (Baix Llobregat) són els municipis més grans i els que han tingut una participació més baixa, amb el 8,47% i el 5,43%, respectivament, segons el padró. El municipi amb el volum de votants més alt ha estat Bellmunt d'Urgell (Noguera), amb el 56,65%. El "sí" s'ha imposat per un clar 94,48% en aquestes 20 poblacions i el "no" només ha tingut un 4% dels vots. A Gavà, de les més de 2.300 persones que han votat, 200 ho ha en fet en contra de la independència de Catalunya.\nLa participació en els 20 municipis d'arreu del país, sense comptar Barcelona, que aquest diumenge han votat per si la nació catalana ha de ser independent o no s'ha situat en el 30,9% del padró i ha arribat fins al 32%, segons el cens electoral. Els dos municipis amb el major nombre d'habitants, Blanes (Selva) i Gavà (Baix Llobregat), han tingut el volum de votants més baix, amb el 8,47% i el 5,43%, respectivament, segons dades del padró. La Pobla de Montornès (Tarragonès) també ha tingut una baixa participació, que s'ha situat en el 7,91%.\nPer contra, la població que ha tingut una participació més alta ha estat una petita localitat de la comarca de la Noguera, Bellmunt d'Urgell, amb el 56,65%. L'ha seguit de prop Fogars de Montclús (Vallès Oriental), que ha acabat amb el 51,50% dels vots, comptant els majors de setze anys i els vots dels immigrants. No ha quedat gaire lluny Sant Pere Sallavinera (Anoia), que s'ha situat en el 45,95%, mentre que el 45,12% s'ha registrat al municipi de Bellprat (Anoia). A Santa Margarida de Montbui (Anoia) els vots s'han enfilat fins al 41,08% i en la mateixa comarca però a Calonge de Segarra el volum de vots ha estat del 39,31%.\nD'altra banda, a Prades (Baix Camp) s'ha registrat una participació del 38,82%, un xifra similar a la que ha tingut Campins (Vallès Oriental), que s'ha situat en el 37,50%. També al Vallès Oriental, però al municipi del Montseny, els vots han arribat fins al 35,34%. El 35,26% dels vots s'han registrat a Castellfollit de Riubregós (Anoia). A Pujalt (Anoia), el resultat final ha estat del 34,05%, i al Vallés Oriental, al municipi de Rellinars, l'afluència a les urnes ha estat del 31,83%.\nQuatre municipis més han rondat el 20% de participació. El Perelló (Baix Ebre), amb el 27,04%; el 24,7% a la població de Sant Climent de Llobregat (Baix Llobregat); a Calaf (Anoia), el 20,85%, i al Bruc, també a la comarca de l'Anoia, el 20,54%. A Sant Julià de Ramis (Gironès) només l'11,90% dels votants s'han acostat a les urnes.\nEl "sí" guanya amb el 94,48% dels vots\nEl "sí" s'ha imposat per un clar 94,48% en aquests vint municipis i el "no" només ha tingut un 4% dels vots. En el cas de Gavà, de les més de 2.300 persones que han votat, 200 ho han fet en contra de la independència de Catalunya.


El Palau de la Generalitat, les Corts i els museus obrin huí les seues portes als valencians - Informacion.es\nEl Palau de la Generalitat, les Corts i els museus obrin huí les seues portes als valencians\nDani Miquel canta a Alacant i Castelló rep als grups Ramell i Xiromita Trad Project\nj.m.vigara 01.10.2016 | 02:47\nValència acull el concert de la Banda de la UDP del Camp de Túria i les ambaixades de la Conquesta\nLa Generalitat Valenciana inicia huí dissabte, 1 d'octubre, una intensa setmana d'activitats amb motiu de la celebració del Dia de la Comunitat Valenciana, fins diumenge que ve, quan es celebra el 9 d´Octubre. El Govern valencià ha programat per a la jornada de huí actes destacats a València, Castelló i Alacant. I durant els pròxims dies, continuarà amb una àmpli ventall d'activitats de tipus cultural, musical i lúdic. Una de les propostes més atractives, tal com va quedar demostrat l'any passat, és la jornada de portes obertes que va reunir a milers de persones, valencians i turistes, que no van voler deixar de descobrir la bellesa i solemnitat del Palau de la Generalitat. La seu de l'executiu autonòmic obri de 9 a 20 hores perquè tots els ciutadans interessats puguen visitar els seus salons i estades més emblemàtiques.\nA més a més, des de les 9 a les 24 hores, obrin els museus depenents de les principals institucions valencianes: IVAM, Muvim, Centre del Carme, Beneficiència, Museu de la Ciutat, Museus de Belles Arts de València i Castelló, el MARQ i el Museu de Belles Arts Gravina. Igualment, des de les 10 a les 20 hores, es celebren jornades de portes obertes als palaus més notables de la Comunitat Valenciana: el Palau dels Almiralls d´Aragó-Banys de l´Almirall, Palau dels Borja-Corts Valencianes, Palau de la Batlia, Palau del Marqués de la Scala, Palau dels Català de Valeriola, Palau del Marqués de Malferit, Palau dels Mercaders i Palau d´en Bou.\nParal·lelament, a les 11, 30 hores, es farà a l´Ermita de Sant Francesc de la Font i paratge del Molí de la Font a Castelló, el XXXVI acte d´homenatge popular a Tombatossals. Per la vesprada, a les 18 hores, es programa un concert de la Banda UDP de Llíria-Camp de Túria-Serrans a la plaça de Sant Llorenç de València.\nDani Miquel, a Alacant\nA Alacant, també a las 18 hores, arriba el concert de Dani Miquel al Teatre Arniches, i a la mateixa hora, als voltants del Palau de la Generalitat, a València, es representa l´Entrada Infantil de Moros i Cristians.\nUn poc més tard, a les 19,30 hores, Castelló rep al Grup Ramell a la Plaça Major, per a celebrar el Dia del Cant Valencià d´Estil. Tornant a València, a les 20 hores, hi ha la representació de les ambaixades de la Conquesta a la plaça dels Furs. Per últim, a l´Ermita de la Magdalena de Castelló, es programa el Concert de Música Mediterrània a càrrec de Xiromita Trad Project.\nXixona homenajea al Asilo, al maestro Jaume Miquel y a Teresa de la Peñita\n9 d'octubre: La Policía Nacional investiga la protesta ultra de València que acabó con agresiones


BLOG DE L'ASSUMPTA: Samarretes oficials de la Selecció Catalana de Quick Blogging\nCarme Rosanas 21 de juliol de 2012, a les 8:23\nQue xules us han quedat les vostres samarretes!!!!!\nAmb un word? No m'ho puc creure!\nMarta 21 de juliol de 2012, a les 8:56\nImparable, són molt xules, el tema d'utilitzar el word per disenyar aquestes samarretes és tota una obra d'artesania!!!!\nGarbí24 21 de juliol de 2012, a les 9:22\nJo en vull un parell......de la talla xl.....:-)\nMcAbeu 21 de juliol de 2012, a les 10:50\nÉs que quan t'hi poses, t'hi poses. No es pot negar. :-))\nJa he dit a algun lloc que en penso de tot això. Sigui slow o sigui quickly, hem de fer els blogs al ritme que millor ens vagi a cadascú. ;-)\njomateixa 21 de juliol de 2012, a les 11:17\nT'han quedat de primera!\nElfreelang 21 de juliol de 2012, a les 12:00\nAssumpta m'encanten!!!!! ei no trobes que també tenim beguda.....el nesquick!!!!\nCarme Rosanas 21 de juliol de 2012, a les 12:34\nM'has fet riure, Elfree... he, he,he...\nPerò els slows sempre hem preferit el Cola cao! :)\nElfreelang 21 de juliol de 2012, a les 13:30\nei Carme i Assumpta he trobat la solution! una mena d'híbrid entre els dos moviments...he programat el post per les onze de la nit .....visca l'orxata i el nesquick!\nsa lluna 21 de juliol de 2012, a les 14:32\nMolt, molt xules!\nM´agrada més la primera, i me la posaria, no ho dubtis ;)\nOi què no farem una guerra de tot això? Perquè si és així, jo no vull jugar!!!\nsargantana 21 de juliol de 2012, a les 15:51\ndons molt maques..si senyor\npero no em podries fer una que devant tingui slow i per darrera quik o a l'inversa??\nen vendries moltes mes..segur\nt'envio rapidament un peto lent\njomateixa 21 de juliol de 2012, a les 15:55\nEp, la meva nena (que cada cop és menys nena) ja ha posat el seu bloc a la vista. (també està molt quick)\nCarme Rosanas 21 de juliol de 2012, a les 17:08\nCap guerra, sa lluna, cap guerra, només un joc per riure...\nVero 21 de juliol de 2012, a les 20:37\nnooooooo, quick no sisplau, que no arribo mai a estar al dia!!!! pero m'agradan molt les teves mascotes!!!\nhas fet molt be els calculs del post anterior, ja no em necessites jejeje!!!\nAlba 21 de juliol de 2012, a les 21:48\nuna artista és lo que ets!!! M'encanta el teu humor Assumpta!!\nAssumpta 21 de juliol de 2012, a les 22:45\nCARME.- Doncs he de reconèixer que el vostre bikini del cargolet té molt d'encant!! ;-))\nAra bé, és LA MATEIXA samarreta, per la part del davant i per l'esquena ;-)\nÉs que jo només sé fer coses amb el Word! ;-) Per exemple -per vergonya meva, ho reconec- no sé fer anar l'Excel... la meva germana ha intentat ensenyar-me'n un munt de vegades, però el poc que aprenc se m'oblida... i el Word té tantes opcions! Hi pots enganxar imatges, text per damunt, formes, colors :-))\nMARTA.- Hehehe m'ho vaig passar pipa fent-les! ;-))\nFa anys vaig haver de fer servir el Word per fer la petita revista parroquial (perquè no sabia fer anar cap altre programa) i vaig aprendre a jugar molt amb les imatges que s'hi poden posar, les formes, els WordArt i tot això ;-))\nJOAN GASULL.- És la mateixa samarreta, vista pel davant i l'esquena, per poder posar més símbols :-DD\nTe'n faig arribar un parell igualment, eh? ;-))\nMcABEU.- Hehehehe quan tinc un objectiu, un petit repte, una broma o un joc, com en aquest cas, m'ho passo pipa :-DD\nPerò en el fons de la qüestió, la veritat és que estic d'acord en que cadascú ha d'anar al ritme que li vagi millor, sinó això pot passar de ser una fantàstica distracció a quelcom pesat o estressant :-)\nJOMATEIXA.- Gràcies guapíssima!! Te'n faig arribar quatre, per la família sencera, eh? :-DD\nAssumpta 21 de juliol de 2012, a les 22:55\nELFREELANG.- Ostres, ostres... he de reconèixer que sempre he estat més de Cola-cao, però si cal, em passo al Nesquick, que lu primé és lu primé :-DD\nCARME.- Quan tinguis el teu Cola-cao preparat, passaré "ràpidament" i me'l beuré jo!! hehehehehehe\nELFREELANG.- En aquests moments falten dotze minuts pel teu post... A veure què hauràs fet, que ja ric abans de veure-ho!! ;-))\nVisca l'orxata amb qualsevol cosa!! Mmmmmm :-DD\nSA LLUNA.- Noooooooo cap guerra! Nosaltres no sabem què vol dir aquesta paraula!! :-DD\nTan sols una sana i esportiva forma de jugar amb "les armes" del teclat!! :-DD\nSARGANTANA.- Ei, sempre pots formar un "tercer equip", els "Sloicks" o els "Quiows" :-DD\nUns quants petons ben ràpids!! ;-)))\nJOMATEIXA.- Ara mateix m'hi passo!! ;-)))\nCARME.- I és clar!! Hehehe bones seriem nosaltres per fer una guerra... Com no sigui una guerra de rialles!! :-DD\nVERO.- Eeeeei, a que són xules les nostres mascotes? ;-))\n(Vaig fer servir la calculadora, de veritat, eh? hahaha) ;-)))\nALBA.- Ei, moltes gràcies, guapa!! :-))\nMira, ja he trobat una forma de distreure'm aquest estiu!! :-)))\nGlo.Bos.blog 22 de juliol de 2012, a les 16:53\nM'encanta el "Correcaminos" com la mascota dels quicks, tot i que jo em declaro neutral.\nO potser m'apunti al hibrid que proposa la Elfree.\nCatalina Cerdó 22 de juliol de 2012, a les 20:55\nQuè xules!!! Jo també en vull!!\nDrapaire de mots 23 de juliol de 2012, a les 18:50\nM'encanta el davant! el darrera... te un petit inconvenient per mi i es que soc periquita ( ui,ui... tinc predilecció pels petits, je je serà que jo soc la xica de tooooota la família)\nJa ho he dit, apa. Amb lo extremadament cules que sou aquí no em desplomareu pas oi? :0\nAssumpta 23 de juliol de 2012, a les 19:12\nGLO.BOS.BLOG.- Em sospito que aquesta posició intermitja de l'ELFRI serà la que anirà sumant més seguidors (de fet, en el fons, tots som a vegades Quick i a vegades Slow) però estic contenta que us agradi el Correcaminos!! Mic, mic!! :-DDD\nVENTAFOCS.- Tantes com vulguis!! Lliurament immediat a domicili i gratis!! :-DD\nDRAPAIRE DE MOTS.- Hahahahaha nooooooo no et desplomarem pas!! (quina gràcia l'expressió que has buscat) sempre que no siguis "anti-Barça", clar... llavors ja pots anar posant les plomes en remull! :-DDD\nRes, no pateixis, aquí tothom és benvingut!! (això sí, els dies previs als Barça-Espanyol i Espanyol-Barça, tu fes com si no veiessis res) :-DDDD\nXeXu 25 de juliol de 2012, a les 20:09\nMolt xules, però jo segueixo dient que no m'apunto a cap de les versions. Ja he anat veient que això de l'slow no vol dir publicar menys, però tu sí que has adaptat el quick a publicar més. Cadascú s'ho agafa com vol, però a aquest ritme publicaràs més de 16 posts al mes.\nAssumpta 26 de juliol de 2012, a les 12:45\nXEXU.- L'única forma de demostrar el Quick era postejant més, clar ;-)) I, de fet, estic convençuda que els Slows volien postejar menys... però s'han encomanat!! :-DD


Sona9 : Seleccionats fase preliminar del #19Sona9\nActualitzat el 29/04/2019\nSeleccionats fase preliminar del #19Sona9\nEls 18 artistes d'aquesta primera fase actuaran a Barcelona, Palma o València\nProp d’un centenar de bandes catalanes, 14 de valencianes i 9 de balears, amb la participació d’un 35% de dones i grups mixtos, configuren el mapa de participació de la XIX edició del Sona9, la plataforma de grups emergents en català.\nEls 18 grups i solistes classificats i que actuaran als concerts preliminars de Barcelona, Palma i València són, per Catalunya: Entelequia (Premià de Mar / rap), Fok (Girona / rap alternatiu), Grup de Reforç (Vilassar de Mar / pop), Joina (Figueres / rap), Keila Elm (Girona / folk-pop), Koalanú (Figueres / reggae-rock), Mabel Flores (Terrassa / fusió), Pinan 450F (Santa Maria de Palautordera / afro rap), Relat (Tortellà / dub-reggae), The Tyets (Mataró / trap), Urpa (Barcelona / pop-rock) i Zesc (Montornès del Vallès / pop). Per les Illes Balears s'han classificat: Amulet (Santa Maria del Camí / folk-rock), Maria Jaume Martorell (Lloret de Vistalegre / Cançó d‘autor) i Telepredicadors (Palma / pop-rock). I per la Comunitat Valenciana els grups que passen a la següent fase són: Daniel Rosell (Picassent / pop d’autor), Joe Pask (Alcoi / pop-rock) i L’Últim Europeu (Catadau / pop).\nConcerts preliminars a Barcelona, Palma i València\nDurant el mesos de maig i juny, els 18 artistes catalans, valencians i balears seleccionats hauran de fer una actuació de 20 minuts davant el públic i el jurat especialitzat els dies 6, 8, 14 i 15 de maig a l’Antiga Fàbrica Estrella Damm de Barcelona, i divendres 31 al Teatre Municipal Xesc Forteza de Palma. Finalment es tancaran els concerts preliminars el 6 de juny al Wah Wah Club de València.\nA cadascun dels 6 concerts el vot del públic assistent triarà un grup o solista, que passarà directament a les semifinals, mentre que el jurat escollirà els 6 artistes restants. D'aquesta manera, s’elegiran els 12 semifinalistes del Sona9 2019 que actuaran en directe en els concerts semifinals durant el mes de setembre al festival Acústica de Figueres, el Mercat de Música Viva de Vic, les Festes de Santa Tecla de Tarragona i el BAM de Barcelona.\nCONCERTS PRELIMINARS SONA9 2019\nBARCELONA Antiga Fàbrica Estrella Damm\nDilluns 6 de maig · 20.00 h\n• Grup de Reforç (pop, Vilassar de Mar)\n• Urpa (pop-rock, BCN)\n• Zesc (pop, Montornès del Vallès)\nDemana la teva invitació aquí.\nDimecres 8 de maig · 20.00 h\n• Entelequia (rap, Premià de Mar)\n• The Tyets (trap, Mataró)\n• Pinan 450F (afro rap, Santa Maria de Palautordera)\nDimarts 14 de maig · 20.00 h\n• Koalanú (reggae-rock, Figueres)\n• Relat (reggae dub, Tortellà)\n• Fok (rap alternatiu, Girona)\nDimecres 15 de maig · 20.00 h\n• Keila Elm (folk – pop, Girona)\n• Mabel Flores (fusió, Terrassa)\n• Joina (rap, Figueres)\nPALMA Teatre Municipal Xesc Forteza\nDivendres 31 de maig · 20.30 h\n• Maria Jaume Martorell (folk-pop, Lloret de Vistalegre)\n• Amulet (folk-rock, Santa Maria del Camí)\n• Telepredicadors (pop, Palma)\nVALÈNCIA Wah Wah Club\nDijous 6 de juny · 22.30 h\n• Daniel Rosell (pop-folk, Picassent)\n• L'Últim Europeu (pop, Catadau)\n• Joe Pask (pop-rock, Alcoi)\nLes invitacions per als concerts de Palma i València es podran demanar a partir del dilluns 13 de maig.\nFINAL SONA9 2019 a les 20:00 a LUZ DE GAS - BARCELONA


Girona farà desaparèixer totes les plaques i noms franquistes dels carrers | NacióGirona\nGirona farà desaparèixer totes les plaques i noms franquistes dels carrers\nEl ple de l'Ajuntament d'aquest dilluns aprova per unanimitat la moció presentada per la CUP-Crida per Girona\nper Xavier Borràs , 11 de juliol de 2017 a les 10:56 |\nL'Assemblea de Joves del Gironès va fer un «top manta» de plaques franquistes retirades a la façana de l'Ajuntament instants abans de l'inici del ple municipal. | Xavier Borràs\nUnanimitat municipal per eradicar tot vestigi franquista dels carrers de la ciutat de Girona, Així es desprèn de la moció aprovada per tots els grups en el ple de l'Ajuntament celebrat aquest dilluns, 10 de juliol, tot i els matisos expressats, especialment per Concepció Veray (PP) i pel regidor del PSC Manuel Martin.\nLa moció aprovada s'emmarca, a parer de la CUP-Crida per Girona —que la va presentar—, en un context de paràlisi pel que fa a les polítiques de memòria històrica desenvolupades pel Govern i que recull la tasca feta per l'Assemblea de Joves del Gironès, que ja va escalfar l'ambient minuts abans de l'inici del ple desplegant un «top manta» de plaques ja retirades dels carrers de Girona, Salt i Sarrià de Ter, a la façana de l'edifici de la plaça del Vi. La capsa amb les plaques retirades va ser lliurada per un representant de l'AJG a la batllessa Marta Madrenas.\nA partir d'ara, doncs, s'iniciarà un pla d'actuació que prevegi la retirada immediata de la simbologia i la nomenclatura franquistes (plaques d'habitatges, noms de carrers, etc.) que tindrà un pic amb un acte de celebració quan es finalitzi la retirada que serveixi d'homenatge als ciutadans gironins que van patir la repressió del franquisme, tot coincidint amb l'aprovació al Parlament de Catalunya de l'anul·lació dels judicis sumaríssims de la dictadura. La moció també reclama impulsar polítiques actives de recuperació i dignificació de la memòria històrica a la via pública al conjunt dels barris de la ciutat per difondre "una realitat recent que corre el perill de quedar oblidada tan aviat com els seus protagonistes vagin morint".\nTot i el vot favorable, la portaveu del PP al Consistori, Concepció Veray, va manifestar que tot el relacionat amb la memòria històrica ha de ser per a totes les víctimes, "també les de l'altre costat". Veray va insistir en el fet que "hi ha moltes ferides obertes, facint-ho pensant en altres persones que també es mereixen un reconeixement" (en referència als morts que hi va haver a la ciutat el 1934).\nPer la seva banda, el regidor delegat de la UMAT (Unitat municipal d'anàlisi territorial), l'arquitecte Manuel Martín (PSC) va afirmar que en tot el procés que s'obre cal el diàleg amb els veïns i el seu permís per actuar. "Hi ha qui creu que el record d’un passat dolorós s’ha de conservar i que és una manera de configurar una identitat per recordar que mai més no torni a passar", va dir en el ple. També, va assenyalar que, en tot cas, es podria condicionar els ajuts a la rehabilitació amb la retirada de les plaques franquistes.\nTot juts el passat dimecres 5 de juliol, el regidor de la CUP Lluc Salellas, publicava al blog "Escrits per Girona", l'article Plaques franquistes a Girona, en que reclamava que tocava posar Girona al mapa de la Memòria Històrica. "Retirar els vestigis franquistes que encara queden, formular una proposta integral sobre la Memòria del Cop d’Estat, la Guerra i els 40 anys de dictadura que sigui visible i palpable a carrers i places de la ciutat. I cal també que ara que anem de camí de construcció de quelcom nou deixem a lloc allò que ve del passat i va quedar a mitges. Deixar-ho llest per tot el que hagi de venir. En clau de memòria. En clau democràtica. En clau que obri tots els panys."\nMunicipis, memòria històrica, nomenclàtor, plaques franquistes, CUP


Amics i coneguts - 'L'era dels rew' - RTVE.es\nAmics i coneguts - 'L'era dels rew'\nAmics i coneguts - 12 de març 2016 4a hora\nComença la quarta hora amb en Jordi Caupena i la Núria Guitart. Avui ens parlaran de quines coses col·leccionem.\nLa Patty Santos, directora, en Gaspar Garré, actor que interpreta Antonio (el segrestat). En Roger Bosch, actor que fa de David, qui idea tot el pla de revenja. En Josep Font, actor que representa el rol de qui fuig del conflicte presenten ‘L’era dels rew’. És una obra de teatre protagonitzada per quatre joves estudiants, farts de viure en la societat que els ha tocat viure, i que ideen un pla per canviar les situacions de conflicte actuals.\nveure més sobre "Amics i coneguts - 'L'era dels rew'" veure menys sobre "Amics i coneguts - 'L'era dels rew'"\n> Amics i coneguts - 'L'era dels rew'


anuariwp3:47 PMmarzo 17th, 2016\npor anuariwp en 17 marzo, 2016\nSón dies de selecció espanyola i fites importants. Després de no haver pogut treure bitllet directe als Jocs Olímpics de Rio, els combinats espanyols masculí i femení intentaran donar la seva millor versió per ser un dels quatre equips que aconsegueixen plaça per ser al Brasil als preolímpics de waterpolo. El funcionament de la competició és el següent: dos grups (A i B) amb…\nanuariwp3:51 PMmarzo 11th, 2016\npor anuariwp en 11 marzo, 2016\nEn motiu del 10è aniversari de la mort de Jesús Rollán, i coincidint amb les celebracions de la consecució de la Copa d’Europa de waterpolo, el CN Catalunya ens va encarregar a FeedBack Media fer un petit video d’homenatge. Combinat amb fotos històriques i amb entrevistes al llavors president de l’entitat, Ramon Geli, i els seus companys d’equip Jordi Neira i Jordi Payà, vam…\npor anuariwp en 20 febrero, 2016\nSovint els grans (i escassos) titulars que apareixen sobre waterpolo al nostre país se centren en els equips més poderosos de casa nostra que competeixen a nivell internacional. Els cracks que arriben a jugar Europeus, Mundials i Jocs Olímpics són els nostres referents esportius. Però el waterpolo català té una segona realitat molt més discreta però, a la vegada, fonamental per a la seva…\nanuariwp11:41 AMfebrero 20th, 2016\npor anuariwp en 9 febrero, 2016\nL’Anuari del waterpolo català comença la seva ruta de presentacions a alguns dels clubs del nostre territori. En les properes setmanes l’autor del llibre, en Dani Pajuelo, visitarà diversos clubs per explicar les novetats de l’edició 2015-2016. A més, es comentaran algunes curiositats sobre l’elaboració de l’únic llibre d’aquestes característiques a tot el país. Els assistents, a més, podran adquirir exemplars de l’última edició.\npor anuariwp en 29 enero, 2016\nAquest cap de setmana torna l’emoció de la Divisió d’Honor de waterpolo i ho fa amb grans incògnites. Després de la cinquena posició a l’Europeu de Belgrad, toca veure com reaccionen els jugadors de l’Atlètic-Barceloneta. L’actual líder de la màxima competició masculina va posar la base de la selecció espanyola amb vuit jugadors, així que l’esforç (físic i mental) que hauran de fer els…


Aula d’adults Miquel Servet\nA la nostra aula d’adults pots obtenir el Graduat ESO, sense fer cap examen o prova lliure.\nEl centre està autoritzat per donar la formació de Graduat ESO d’adults amb la seva titulació corresponent una vegada superades totes les matèries. Aquest curs és presencial o semipresencial. S’adapta de manera personalitzada a cada cas concret i ofereix les opcions necessàries per a que aquells que ho necessitin i/o ho dessitjin puguin obtenir el Graduat ESO. Aquesta titulació dóna accés directe a CFGM o a Batxillerat.\nPer impartir aquesta formació cal un mínim de 20 alumnes matriculats.\n© 2021 Centre d'Estudis Miquel Servet


Dobrowolski li va llançar diversos objectes, entre els quals un pot de melmelada, segons el seu advocat\n22 de de gener del 2021. 16:28\nEl productor televisiu Josep María Mainat i la seva ex, Ángela Dobrowolski, han tornat a veure’s les cares als tribunals aquest divendres. Ell ha arribat al Jutjat d’Instrucció 13 de Barcelona, a la Ciutat de la Justícia, i li ha demanat al jutge una ordre de protecció després de denunciar per maltractaments en l’àmbit familiar la seva exdona, que també ha declarat per videoconferència des de la presó. L’alemanya està detinguda des del 4 de gener, quan intentava assaltar la vivenda de Mainat.\nLes diligències es van iniciar l’octubre del 2020 i Mainat va declarar com a víctima el mateix mes, segons ha informat el Tribunal Superior de Justícia de Catalunya (TSJC). Les parts han comparegut per resoldre sobre l’ordre de protecció que va demanar Mainat.\nAl sortir del jutjat, un afectat productor ha explicat que la presumpta agressió que s’ha abordat aquest divendres «va ser l’inici» dels conflictes entre tots dos, i va ser arran d’aquest incident quan va decidir marxar de la casa on convivien. «Em va agredir físicament, em vaig acabar dessagnant», ha relatat Mainat. El músic també ha confessat que se sent amenaçat per la seva ex, i ha posat com a exemple l’intent d’ella d’assaltar la casa de Canet de Mar (Maresme).\n«Estic molt malament», ha assegurat l’exmembre de La Trinca, que ha raonat davant la premsa els motius que l’han portat a sol·licitar protecció judicial de la seva exdona. «Perquè el fet per si mateix ho demana, ha de ser així. Això d’avui no té importància, és una causa més que se suma a altres causes. Jo he anat denunciant, però no sempre es resolen en l’ordre en què ho vaig denunciar. En aquest incident que estem jutjant es veu la falta de control que té l’Ángela en alguns moments concrets».\n«Tranquil» però «trist»\nPreguntat sobre com està pel fet que Dobrowolski sigui a la presó, Mainat sosté: «No estic content que sigui a la presó. És el que menys s’assembla a un ‘happy end’. Estic més tranquil, per descomptat, però estic trist».\nMainat ha confessat quin ha sigut, per a ell, el dia més complicat des que va iniciar la seva guerra amb la mare dels seus fills: «El dia que va assaltar la vivenda va ser bastant dur. Hi havia la gent que treballa a casa i estaven tots espantats. La policia cridant ‘aturi’s’ i estar a casa patint. Va ser un assetjament molt greu aquell dia, va ser el pitjor de tots. Ho vaig viure malament. Quan se’n va anar detinguda en una llitera vestida de ninja vaig pensar, una altra vegada... fatal».\nÉs per aquesta raó que el productor va sol·licitar, al sentir-se amenaçat, una ordre de protecció contra Dobrowolski. «Si una persona entra de nit per la teulada de casa teva, intenta colar-se dins, és una amenaça evidentment», ha confessat.\nVisites als nens\nNo obstant, i molt taxatiu, l’exmembre de La Trinca ha desmentit que estigui impedint que Dobrowolski pugui veure els seus fills: «És el jutjat el que designa una ordre d’allunyament dels nens, jo vaig demanar l’ordre d’allunyament de mi, no dels nens. I mai ho he impedit. Cada vegada que hi ha hagut una visita programada hi he anat amb els nens i en alguna ocasió ella no s’ha presentat, però jo hi he anat cada vegada».\n«Tot i que jo em retiri, el fiscal continuarà denunciant l’intent d’assassinat i els assalts», ha assegurat el productor, abans de referir-se a la seva situació a la presó: «Desitjaria que ella estigués bé. M’han dit que a la presó l’estan tractant, però no sé si és cert», ha admès. S’ha referit a ella com «una persona que era intel·ligent, assenyada i carinyosa», tot i que «ja no ho és»\nMolt sincer, però sense entrar en quins problemes pot tenir Dobrowolski, Mainat creu que «se sumen diversos», tot i que ha dit que ell no és psiquiatre per diagnosticar-los. Segons el seu parer, l’envolten persones que «no són una bona influència per a ella». També s’ha referit a altres problemes: «Consum d’estupefaents segurament i algun problema psíquic. Això és un còctel que fa que ara sigui una altra persona».\n«No només hi he tingut fills, sinó que he sigut molt feliç amb ella», ha rematat el productor.\nPer la seva banda, l’advocat de Dobrowolski, Juan Carlos Galbán, ha exposat que la denúncia per presumptes maltractaments es basa en «una discussió» entre la parella.\nEl pot de melmelada\n«Li va llançar el que tenia a prop de la mà. Li va llançar un coixí, una caixa de medicaments, el que tenia a prop, i també hi havia un pot de melmelada», ha dit el lletrat, que ha explicat que això només va causar a Mainat una lesió superficial.\nSegons l’advocat de l’alemanya, que situa els fets el 2019 i no el 2020, al presentar la denúncia per aquests fets, Mainat no va demanar protecció, sinó que ho va fer més tard, després del presumpte intent d’assassinat.\n«Si el fet per si mateix no justifica aquesta mesura de prohibició d’aproximació, de cap manera es pot acordar emparant-se en altres procediments que ja tenen mesures cautelars, perquè estaríem penalitzant doblement aquests fets», ha criticat.


Condemnen el policia que va agredir un jove per parlar en català |\nCondemnen el policia que va agredir un jove per parlar en català\nPublicat el 17 Mai 2011 per atzavara\nHaurà de pagar una multa de 1.200 euros per un delicte de faltes\nEl jutjat d’instrucció número 8 de Palma ha condemnat l’agent de la guàrdia civil que va agredir Ivan Cortès a l’aeroport de Palma per parlar-li en català. L’acusat haurà de pagar una multa de 1.200 euros per una falta de lesions, a més de les despeses del judici. El jutge considera provat que Cortès va rebre diversos cops en una habitació de l’aeroport.\nEls fets es remunten al 2008, quan Cortès i la seva parella foren aturats en un control de l’aeroport per demanar-los la documentació. Després de respondre als agents en català, l’arrossegaren cap a una habitació i li van donar cops al cap, a la panxa i al llavi. El noi i la seva parella van acabar agafant l’avió cap a Londres, i un cop allà, van anar a urgències, on li feren un informe de les lesions. Tornats a Palma, van interposar la denúncia.\nEl magistrat Antoni Rotger considera provat que els agents dugueren Cortès a una habitació, on un dels agents el va subjectar violentament mentre l’altre l’agredia. La sentència exposa que l’agent que li donava cops exigia a Cortès que parlés ‘amb més educació’ i que el noi va respondre que tenia dret de parlar en català. L’altre agent ha quedat absolt.\nL'entrada va ser publicada el Antifeixisme i xenofòbia, Criminalització i repressió, Drets bàsics, Illes Balears per atzavara. Guarda l'enllaç permanent.\nUn pensament sobre “Condemnen el policia que va agredir un jove per parlar en català”\nNene el 19 Mai 2011 a les 17:23 va dir:\nA la fi una justícia competent! A veure si a partir d’ara van més alerta!\ngràcies Ivan per fer-nos recuperar la dignitat!


elCastell: Millores en les línies d'autobús que connecten Castelldefels amb les ciutats del seu entorn\nMillores en les línies d'autobús que connecten Castelldefels amb les ciutats del seu entorn\nLa L94 i la L95 experimenten algunes modificacions que venen a millorar aquest servei públic • Aquestes millores s'afegeixen al canvi de recorregut de la CF1 que dóna servei a la plaça Joan XXIII els dies de mercat setmanal\nL'Entitat Metropolitana del Transport ha introduït una sèrie de millores en les línies de autobús que presten servei a la ciutadania de Castelldefels.\nD'una banda, la línia L94 ha vist augmentada des del passat 1 de juny la freqüència de pas d'autobusos de 20 a 15 minuts. Aquesta modificació durarà fins l'11 de setembre. No obstant això, a partir del 12 de setembre i fins el 31 de maig de 2018, s'incorporarà un nou vehicle a la línia me millorar el servei. La mesura no suposarà més freqüència de pas sinó que té l'objectiu de solucionar part dels problemes de la sobreocupació de la línia.\nAmb la mateixa finalitat i millorar el servei estival, des de l'1 de juny i fins l'11 de setembre, La L95 compta amb un vehicle més que, tot i que no suposar més freqüència de pas, ha vingut a solucionar part dels problemes de la sobreocupació de la línia.\nAquestes modificacions s'afegeixen al canvi de recorregut de la CF1, que ja funciona des del passat 1 de febrer i que dóna servei a la plaça Joan XXIII els dies de mercat setmanal.\nL'autobús urbà CF1 arribarà fins a la plaça Joan XXIII els dies de mercat ambulant\nLínia de bus CF1 a la parada de Santiago Rosinyol / ARXIU


Magnetismes | La síndrome de Stendhal\nPublicat el 13 de juny de 2014 per Elsa Álvarez Forges\nDirectora: Pepa Fluvià\nIntèrprets: Cristina Solà, Ignasi Campmany, Ruth Llopis, Ignasi Guasch, Isidre Montserrat, Sergio Alfonso\nLloc: Teatre Gaudí Barcelona\nDates: del 24 d’abril al 8 de juny\nMagnetismes és una obra d’històries creuades que al final s’acaben relligant perquè es teixeixen vincles entre els personatges d’una història i de la següent. Aquesta estructura de trencaclosques les peces del qual van apareixent a mesura que avança l’obra em fascina. Magnetismes presenta tres històries de personatges ben quotidians molt diferents entre si, però amb una cosa en comú: que se senten sols i aspiren a trobar algú que els escolti i els entengui.\nElisenda Guiu, una autora que no coneixia, ha construït uns personatges magnètics —disculpeu-me el joc de paraules— per a l’espectador. Ho són perquè tots ens hi sentim identificats, amb les seves pors, les seves angoixes, els seus temors, les seves esperances. Són personatges reals i grisos, plens de matisos i de contradiccions, de carn i ossos. El paralític que encara somnia la seva xicota, la dona nerviosa que no es pot permetre perdre el temps, l’home engolit per una relació que no el satisfà, la telefonista rebel i somniadora, l’empleat de banca insatisfet i dubitatiu, l’home desesperat que ha perdut la feina i la dona i ha caigut en desgràcia. A tots els uneix un fil que anem descabdellant a mesura que passen les històries i al final es troben tots sis i s’interpel·len. Tot acaba en un equilibri dinàmic: perquè uns puguin sortir-se’n n’han de ferir d’altres. Així funciona la vida.\nEn aquesta ocasió hem pogut veure sis actors joves, dos dels quals integren la companyia Ras Teatre, Isidre Montserrat i Sergio Alfonso, juntament amb la directora de Magnetismes, Pepa Fluvià. És una autèntica joia la vida que té ara mateix el teatre català, ple d’autors, actors i directors joves, plens d’idees i d’empenta. Ras Teatre ja van interpretar The Lonesome West al Versus Teatre fa uns anys, i encara recordo Isidre Montserrat a Dotze homes sense pietat fent el paper que Henry Fonda feia a la pel·lícula homònima. Val a dir que a Magnetismes tots sis actors aconsegueixen superar el repte més difícil en teatre: interpretar personatges normals, és a dir, que no estan plens de còlera, de tristesa, de dolor o exultants d’alegria.\nL’espai reduït del Teatre Gaudí s’omple amb el mobiliari mínim imprescindible per donar vida a cadascuna de les històries, perquè de fet, són els actors els qui porten el pes de l’obra amb unes interpretacions plenes de proximitat i de complicitat amb l’espectador. És com si estiguéssim observant els veïns a través de l’espiell de la porta, perquè a més a més, aprofiten tots els racons de l’escenari, incloent-hi les escales que hi ha a les grades on seu el públic. Són interpretacions tan reeixides com impactants perquè interioritzen molt els personatges. I encara una altra cosa: mentre que a la majoria de teatres petits i/o privats acostumem a veure obres amb un o dos actors, aquí en veiem fins a sis, o sigui que gairebé podem dir que és un luxe.\nNo descarto gens que Magnetismes sigui de les obres que la temporada vinent tornin als escenaris barcelonins. L’enhorabona a tots.


Bedouin Lodge Hotel Dahab Egipte - Ofertes d'hotels amb els MILLORS DESCOMPTES EN LÍNIA Fer un comentari al lloc web\nEl Mashraba Street., Dahab, Dahab, Egipte\nbasat en 5 comentaris Pub\nSobre Bedouin Lodge Hotel\nSi el que està buscant és per un hotel ben situat a Dahab, no busqui més enllà de Bedouin Lodge Hotel. Des d'aquí, els viatgers poden gaudir d'un fàcil accés a tot el que aquesta viva ciutat ofereix. No és menys excepcional el fàcil accés que té l'hotel a les incontables atraccions i llocs d'interès de la ciutat com Hosptial de Dahab, Swiss Inn Golden Beach Resort. Aprofiti's de la riquesa de serveis i avantatges d'aquest hotel de Dahab. L'hotel ofereix accés a una gran gama de serveis, inclosos recepció 24 hores, magatzem d'equipatge, transport hotel/aeroport, restaurant, visites turístiques. Gaudiu de les comoditats d'alta gama com ara aire condicionat, ventilador, plat de dutxa per tal de relaxar-vos després d'un cansat dia. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com platja privada, buceig, equitació, jardí, esports d'aigua (no motoritzats). Descobreixi una encantadora mescla de servei profesional i ampla gama de característiques a Bedouin Lodge Hotel.\n“standard hotel close to the beach for divers”


Els miserables - Levante-EMV\nMalgrat el seu origen llatí comú, el mot misèria/miserable presenta matisos i connotacions diferents en les llengües modernes. Les paraules són ens vius i s´adapten i sobreviuen a les societats que les fan servir. En francès la misèria té una connotació molt senzilla: fa referència a la desgràcia i l´infortuni, com en la celebrada obra de Víctor Hugo, i el seu significat va associat a la pobresa extrema, a l´exclusió, a la manca del que és imprescindible per sobreviure. Els miserables són els exclosos. Una cosa semblant passa en l´anglès, que construeix al miserable des de la pobresa, la pena, el dolor, l´aflicció i la tristesa.\nEn canvi, en les nostres llengües espanyola i catalana, misèria i miserable no només s´aplica a la pobresa i l´aflicció del pobre „que també„ la misèria és també avarícia i mesquinesa segons diu el Diccionari de la Reial Acadèmia i el miserable a més de l´abatut infeliç, és també el mesquí i abjecte canalla. Sens dubte, en les nostres llengües hem emfatitzat el vessant canalla del miserable i li hem donat una dimensió moral. Serà per alguna cosa. En el nostre argot, miserable és l´infeliç que veu trencada la seva vida i vaga sense treball ni futur ni salari; però també miserable és el que roba l´erari públic, malgasta els diners de tots, beneficia injustament els seus amics, evadeix els impostos, eludeix la llei mitjançant enginyeries legals i prescripcions de delictes, construeix trames corruptes per enriquir-se, al capdavall a costa de la misèria de la resta de ciutadans.\nPer fortuna la misèria no és un concepte jurídic i el miserable no se salva del veredicte encara que l´exculpe la justícia. Amb més d´una quarta part de la població en la desocupació i l´augment escandalós de la pobresa i l´exclusió, i amb unes elits satisfetes i corruptes, la societat espanyola s´està convertint en una societat miserable, en una societat de miserables en el sentit hispano-català del terme. És evident que l´Estat del Benestar evoluciona a marxa forçada cap a l´Estat del malestar. Així les coses el motor del canvi social, la lluita de classes és en realitat una lluita entre les dues classes de miserables: els desnonats i els desnonadors, els aturats i els evasors, els robats i els lladres, els honestos i els corruptes. I mentrestant, el gruix de la societat, les clases mitjanes abans benestants i ara en caiguda lliure cap a la misèria veient-les venir... i els nostres polítics mirant per la finestra o calculant el descens de la prima de risc. Quan s´adonaran d´on som, capo n anem i quin és veritablement el risc ?


El CD-ROM CREDA MIL Materials d’informàtica i llengua conté recursos ja publicats pel Departament d'Ensenyament organitzats en funció del seu interès per treballar el llenguatge i la comunicació.\nUn grup de treball de logopedes dels CREDA de Catalunya s’ha responsabilitzat de la tasca de seleccionar i avaluar els materials preocupats no tant pel rigor metodològic del projecte com d’aconseguir un eina útil per a la resta dels logopedes en la difícil tasca de seleccionar materials informàtics adequats a l’alumnat.\nEl CD-ROM té un segon apartat anomenat Altres Materials on es publiquen recursos inèdits fins ara, acompanyats amb una petita descripció de cada material i que no s’ha inclòs a les fitxes.\nEl CD-ROM CREDA MIL s'inicia automàticament en introduir-lo a l'ordinador. La primera vegada s'engega automàticament l'instal·lador. Les següents vegades s’engega directament el programa.\nLa instal·lació també es pot fer manual engegant el programa INSTAL, localitzat en el directori principal del CD-ROM.\nEl programa també es pot engegar manualment mitjançant les icones que s'instal·len a la carpeta CREDA MIL.\nEstà previst dues modalitats de treball:\ndes del CD-ROM, és la instal·lació mínima i per defecte, que sols permet utilitzar els materials inclosos en el CREDA MIL\ndes del disc dur, que permet treballar amb els materials del GALI, demanant el canvi de CD-ROM quan és el cas i es podrà actualitzar des de la web a l’adreça www.xtec.es/dnee/cdrom/credamil\nL’entorn de treball és semblant al SINERA i altres CD-ROM de la SGTI, amb opcions per navegar, cercar i imprimir els materials.\nLes fitxes del CREDA- MIL\nCREDA MIL conté una col·lecció de fitxes que avaluen els materials dels que se n'ha fet una selecció i es poden engegar directament des del CD-ROM.\nHi ha diferents maneres per accedir-hi:\nper ordre alfabètic on els materials estan ordenats pel seu nom\nper àmbits d' intervenció a partir d'un quadre d'aspectes a treballar s'accedeix a la llista de materials seleccionats pel seu interès i un enllaç a la relació d'altres materials que d'alguna manera treballen aquest aspecte.\npel cercador, que a partir de qualsevol paraula, nom del material, autor, àmbit d'intervenció... localitza la fitxa del material\nLa icona executa el programa directament des del CD-ROM en tots el llocs on apareix.\nEl CD-ROM classifica els materials en funció de la seva utilitat per a treballar\nles prèvies al llenguatge\nel llenguatge oral i escrit\nla llengua de signes i la bimodal\nels sistemes de comunicació alternativa i augmentativa\nDins l’apartat de llenguatge oral i escrit\nFonètica i fonologia amb materials per a l’audició i la parla\nLa morfosintaxi, nivell de paraula i frase\nLa semàntica comprensiva i expressiva\nEstratègies d’ús i comunicació\nLlengua escrita tant en la lectura com l’escriptura\nSeguint aquest esquema s’han analitzat més de 250 recursos i el resultat final és una llista de materials, fonamentalment activitats Clic, agrupades per criteris lingüístics i ponderades d’una a tres estrelles.\nAquesta tasca d’avaluació continua a través de la web en el seminari virtual “Valoracions de materials informàtics de llengua” a l’adreça http://www.xtec.net/dnee/sativir/valora/index.htm\nAllà es pot trobra un quadre que ajuda a visualitzar la tasca realitzada i en quins àmbits es disposen de recursos o és urgent desenvolupar-ne de nous.\nL’apartat Altres materials conté recursos encara no publicats i que no han estat classificats. Alguns d’ells funcionen directament i d'altres requereixen una instal·lació.\nPer la seva utilitat a l’escola destacaríem:\nProva per valorar el nivell assolit pels alumnes de l'àmbit morfològic en l'àrea de llengua. És útil per a l’alumnat del qual no en coneixem la trajectòria i especialment en el pas de l'Ensenyament Primari a l'Ensenyament Secundari Obligatori (requereix Microsoft Word 97).\nDossier adreçat a professionals no especialitzats en audició i/o llenguatge que conté eines i elements fàcils i senzills d'aplicar per a confirmar una sospita de pèrdua auditiva abans de fer derivacions a proves audiològiques (requereix Microsoft Word 97).\nMaterials de treball en llengua de signes catalana\nSigne v 5\nEditor de llenguatge signat que permet crear textos en llenguatge escrit i traduir-lo a llenguatge gràfic o de signes amb dibuixos i vídeos.\nPaquet d'activitats Clic que treballa els signes dels materials de classe amb suport de vídeo


El trànsit a l'aeroport cau un 36% el primer trimestre - Diari de Girona\nAeroport Costa Brava-Girona\nEl trànsit a l'aeroport cau un 36% el primer trimestre\nMenys de 200.000 passatgers han passat per les instal·lacions situades a Vilobí entre gener i març\ngirona | albert soler 11.04.2014 | 07:39\nCAIGUDA LLIUREMentre la majoria d'aeroports espanyols -i el de Barcelona en particular- han tancat el març i el primer trimestre de 2014 amb xifres de trànsit de viatgers millors que un any enrere, el de Girona sembla entestat a portar la contrària. I no de qualsevol manera, sinó a l'engròs, ja que no tan sols presenta xifres negatives sinó que aquestes són del -47% el març i del -36% en el còmput del primer trimestre.\nLluny dels temps en què estava a punt de ser dels cinc aeroports espanyols amb més trànsit de viatgers, l'aeroport de Girona pateix els darrers anys una caiguda en el nombre de passatgers que no fa sinó augmentar. Especialment dolent està essent aquest 2014, en el primer trimestre del qual han passat per les instal·lacions situades a Vilobí d'Onyar menys de 200.000 passatgers (en concret, 191.316), una caiguda del 35,9%. D'aquesta manera l'aeroport gironí se situa en el lloc 19 del rànquing dels 48 aeroports estatals, lluny dels primers llocs i superat per aeroports als quals no fa gaire temps sobrepassava amb escreix, com els de la Corunya, Astúries, Santiago, Bilbao o Eivissa (vegin gràfic).\nAl gener van passar per la terminal de Vilobí d'Onyar 59.229 passatgers, un 25,1% menys que el gener del 2013. Al febrer també hi va haver una nova caiguda, quan van passar-hi 57.669 persones, un 26,6% menys que un any enrere. A aquesta situació s'hi suma la caiguda del mes de març, encara més pronunciada.\nSegons les dades donades a conèixer ahir per Aena, al març van passar per l'aeroport de Girona un total de 74.418 passatgers, un 47,2% menys en març de 2013. De tots els aeroports de l'Estat només el de Reus, amb una caiguda del 64,9% al març, supera les pèssimes xifres de Girona.\nJa en el còmput del global del 2013, l'aeroport va tancar amb xifres negatives: 2.736.867 passatgers, un 3,8% menys que l'any anterior. Un descens que, si no remunta en els propers mesos, es veurà àmpliament superat pel d'aquest any.\nDes del darrer cap de setmana de març, l'aeroport ha estrenat la temporada d'estiu. Des d'ara i fins a finals d'octubre, ofereix 69 destinacions, vuit menys que l'any anterior.\nContinua creixent El Prat\nPer la seva banda, en paral·lel al descens de Girona, l'aeroport de Barcelona-el Prat no deixa de millorar les xifres. El Prat ha registrat durant el mes de març un augment del 6,2 % de passatgers respecte al mateix mes del 2013, i ha arribat als 2.700.188.\nSegons les dades facilitades pel Ministeri de Foment i per l'aeroport de Barcelona-el Prat, durant el primer trimestre d'aquest any han passat per aquestes instal·lacions aeroportuàries 6.941.477 usuaris, un 6% més que en el mateix període de l'any passat.\nDesglossats per nacionalitats, els increments més destacats en el mes de març s'han produït entre els passatgers de vols internacionals de fora de la UE, que han crescut un 8,9 %, mentre que els passatgers de la UE han augmentat un 6,3 %. Els usuaris nacionals durant el mes de març han crescut un 4,7 % en comparació al mateix mes de 2013, la primera xifra positiva des de gener de 2012.\nEn l'apartat d'operacions, l'aeroport barceloní ha tancat març amb un augment de l'1,5 % en comparació amb el mateix mes de 2013, amb un total de 20.962 aterratges i enlairaments, mentre que el transport de càrregues aèries ha crescut un 6,1 %.\nMitjana positiva al global\nEl gran descens de Girona no contrasta només amb l'augment de Barcelona, sinó també amb la totalitat dels aeroports espanyols, que van augmentar el trànsit un 0,3% de mitjana respecte al mateix mes de l'any anterior, fins els 13,44 milions de passatgers. S'encadenen així cinc mesos consecutius d'incrementst. Això, malgrat que el 2013 la Setmana Santa va ser el març i aquest any és a l'abril, fet que incideix negativament a l'hora de comparar les xifres.\nEn el primer trimestre de l'any el nombre de passatgers també creix l'1,8 % de mitjana, fins a superar els 35,1 milions.\nL'estadística de trànsit de passatgers d'Aena comptabilitza el nombre de persones embarcades en l'aeròdrom de sortida i les desembarcades en el d'arribada, però no es refereix al nombre de persones que han comprat bitllet.